
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1739 

25 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση του Οργανισμού Εσωτερικής Υπηρεσίας Δή¬ 
μου Μακρυνείας Ν. Αιτωλοακαρνανίας. 1 

Απαγορεύσεις κυνηγίου στις λιμνοθάλασσες Μεσολογγίου - 
Αιτωλικού Ν. Αιτωλοακαρνανίας, από 28.11.2004 έως 

28.11.2008 . 2 

Ψήφιση του Οργανισμού Εσωτερικής Υπηρεσίας του Ν.Π. 
«Κέντρο Προσχολικής Αγωγής Δήμου Ν. Ζίχνης». 3 


ΑΠΟΦΑΣΕΙ Σ 

Αριθ. 20536 ( 1 ) 

Τροποποίηση του Οργανισμού Εσωτερικής Υπηρεσίας 
Δήμου Μακρυνείας Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ' όψη: 

1. Τις διατάξεις του άρθρου 12, του Ν. 1188, όπως αντικατα- 
στάθηκαν από τις διατάξεις του άρθρου 8, παρ. 5, του Ν. 
2307/1995. 

2. Τις διατάξεις του άρθρου 18, παρ. 2, του Ν. 2539/1997 περί 
«Κατάρτισης του Ο.Ε.Υ. των νέων Ο.Τ.Α.». 

3. Την υπ’ αριθ. 46/1999, απόφαση του Δημοτικού Συμβουλίου 
του Δήμου Μακρυνείας περί «Ψήφισηςτου Ο.Ε.Υ. του Δήμου Μα¬ 
κρυνείας», η οποία εγκρίθηκε με την υπ' αριθ. 6585/3.5.1999, 
Απόφαση του Γενικού Γραμματέα της Περιφέρειας Δυτικής Ελ¬ 
λάδας και δημοσιεύτηκε στο Φ.Ε.Κ. 1004/1.6.1999/Τεύχος Β’. 

4. Την υπ’ αριθ. 66/2003, απόφαση του Δημοτικού Συμβουλίου 
του Δήμου Μακρυνείας περί «Τροποποίησης του ισχύοντος 
Ο.Ε.Υ. του Δήμου Μακρυνείας», η οποία εγκρίθηκε με την υπ’ 
αριθ. 17613/23.9.2003, Απόφαση του Γ ενικού Γ ραμματέα της Πε¬ 
ριφέρειας Δυτικής Ελλάδας και δημοσιεύτηκε στο Φ.Ε.Κ. 
1433/2.10.2003/Τεύχος Β’. 

5. Τις υπ’ αριθ. 84 και 85/2004, αποφάσειςτου Δημοτικού Συμ¬ 
βουλίου του Δήμου Μακρυνείας περί «Τροποποίησης του ισχύο- 
ντος Ο.Ε.Υ. του Δήμου Μακρυνείας». 

6. Την υπ’ αριθ. 94/2004, απόφαση του Υπηρεσιακού Συμβου¬ 
λίου Ο.Τ.Α. Ν. Αιτωλ/νίας, με την οποία εγκρίνεται η τροποποίη¬ 
ση του Ο.Ε.Υ. του Δήμου Μακρυνείας, αποφασίζουμε: 

1. Τροποποιούμε τον Ο.Ε.Υ. του Δήμου Μακρυνείας και επικυ¬ 
ρώνουμε τις υπ' αριθ. 84 και 85/2004, αποφάσειςτου Δημοτικού 
Συμβουλίου, Δήμου Μακρυνείας, που αφορούντηντροποποίηση 
του ισχύοντος Ο.Ε.Υ. του Δήμου Μακρυνείας, ως εξής: 


Άρθρο 1 

«ΔΙΑΡΘΡΩΣΗ ΥΠΗΡΕΣΙΩΝ» 

Προστίθεται 5η παράγραφος ως εξής: 5. Τμήμα «Κέντρο Εξυ¬ 
πηρέτησης Πολιτών» υπαγόμενο στο Τμήμα Διοικητικών και Οι¬ 
κονομικών Υπηρεσιών». 

Άρθρο 3 

«ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ & 
ΟΙΚΟΝΟΜΙΚΩΝ ΥΠΗΡΕΣΙΩΝ» 

Προστίθεται παράγραφος 3.7 «Αρμοδιότητες Τμήματος «Κέ¬ 
ντρο Εξυπηρέτησης Πολιτών (Κ.Ε.Π.)» 

Αποστολή του Κέντρου είναι η παροχή διοικητικών πληροφο¬ 
ριών και η διεκπεραίωση υποθέσεων των πολιτών από την υπο¬ 
βολή της αίτησης μέχρι την έκδοση της τελικής πράξης σε συ¬ 
νεργασία με τις καθ ύλην αρμόδιες υπηρεσίες. Ειδικότερα το 
Κ.Ε.Π. έχει τις εξής αρμοδιότητες: 

α) Ενημέρωση 

Ενημερώνει και πληροφορείτους πολίτες γιατις ενέργειες που 
απαιτούνται για τη διεκπεραίωση διοικητικών υποθέσεων. Τα 
αναγκαία πληροφοριακά στοιχεία αντλούνται από την κεντρική 
βάση δεδομένων του ΥΠ.ΕΣ.Δ.Δ.Α., με την οποία θα συνδέονται 
όλα τα Κ.Ε.Π., αλλά και από τοπικές βάσεις δεδομένων, τις οποί¬ 
ες μπορεί να διαμορφώσει κάθε επιμέρους Κ.Ε.Π. 

β) Διεκπεραίωση υποθέσεων 

- Παραλαμβάνει αιτήσεις πολιτών, για την διεκπεραίωση υπο- 
θέσεών τους από τις υπηρεσίες του δημοσίου, τα στοιχεία των 
οποίων καταχωρεί σε ειδικό πρωτόκολλο. 

- Διαθέτει για διευκόλυνσή τους έντυπα αιτήσεων κατά το Άρ¬ 
θρο 3 παράγραφος 3 του Κώδικα Διοικητικής Διαδικασίας (Ν. 
2690/1999). 

- Ελέγχει την πληρότητα των αιτήσεων των πολιτών και σε πε¬ 
ρίπτωση που για τη διεκπεραίωση της υπόθεσης απαιτούνται δι- 
καιολογητικά, που δεν υποβάλλονται μαζί με την αίτηση, το 
Κ.Ε.Π. τα αναζητά και τα παραλαμβάνει με οποιοδήποτε πρό¬ 
σφορο τρόπο από τις αρμόδιες υπηρεσίες, μετά από σχετική 
εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων των πολι¬ 
τών, στην αρμόδια για τη διεκπεραίωσή τους υπηρεσία, με οποι- 
οδήποτε πρόσφορο τρόπο. Το τελικό έγγραφο αποστέλλεται 
από την αρμόδια υπηρεσία και πάλι στο Κ.Ε.Π. υποβολής της αρ¬ 
χικής αίτησης, από το οποίο το παραλαμβάνει ο πολίτης ή του 
αποστέλλεται από το συγκεκριμένο Κ.Ε.Π. στη διεύθυνση που 
έχει δηλωθεί με συστημένη επιστολή επί αντικαταβολή. Με κοι¬ 
νές αποφάσεις του Υπουργού ΕΣ.Δ.Δ.Α. και του κατά περίπτωση 
αρμόδιου Υπουργού θα καθοριστούν οι διοικητικές διαδικασίες 
που θα διεκπεραιώνονται μέσω των Κ.Ε.Π. σύμφωνα με όσα προ- 
βλέπονται στην παράγραφο 1 του Άρθρου 3.1 του Ν. 3013/2002. 

γ) Άλλες υπηρεσίες: 

- Η επικύρωση αντιγράφων διοικητικών εγγράφων. 

- Η θεώρηση του γνησίου της υπογραφής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Η χορήγηση παραβολών, υπεύθυνων δηλώσεων κ.α. 

- Η χορήγηση του αποδεικτικού φορολογικής ενημερότητας, 
μέσω ηλεκτρονικής διασύνδεσης με το σύστημα ΤΑΧΙ3. 

Άρθρο 11 

«ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» 

Στην «ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ» συ- 
στήνονται: 

Κλάδος ΠΕ (ΟΙΚΟΝΟΜΙΚΟΥ-ΛΟΓΙΣΤΙΚΟΥ) - θέση μία (1) 

Κλάδος ΠΕ - Διεκπεραίωσης Υποθέσεων Πολιτών (Διοικητικό) 
- θέσεις δύο (2), 

Στο Άρθρο 12 «ΘΕΣΕΙΣ ΠΡΟΪΣΤΑΜΕΝΩΝ» 

προσθέτει στις θέσεις Προϊσταμένων του Τμήματος Διοικητι¬ 
κών και Οικονομικών Υπηρεσιών και την Κατηγορία ΠΕ (Οικονο¬ 
μικού Λογιστικού), και συμπληρώνει παράγραφο που αναφέρει, 
στο Τμήμα Κ.Ε.Π. προΐσταται Υπάλληλος των κλάδων ΠΕ (1) -ΤΕ 
(17) - ΔΕ (1). 

2. Κατά τα λοιπά ισχύουν οι πρότερες Αποφάσεις του Γενικού 
Γραμματέα Περιφέρειας Δυτικής Ελλάδας με αριθ. 
6585/3.5.1999 και 17613/23.9.2003, ως έχουν. 

3. Από τις διατάξεις της παρούσας Απόφασης δεν προκαλείται 
δαπάνη σε βάρος του Κρατικού Προϋπολογισμού, παρά μόνον 
σε βάρος του Προϋπολογισμού του Δήμου Μακρυνείας, το ύψος 
της οποίας ανέρχεται στο ποσό των 15.000 ΕΥΡΩ και έχει εγ¬ 
γράφει στον Κ.Α. 05/111.1 του Προϋπολογισμού έτους 2004, κα¬ 
θώς και στους Προϋπολογισμούς των επομένων ετών θα εγγρά- 
φεται η ανάλογη πίστωση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μεσολόγγι, 4 Νοεμβρίου 2004 
Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 5054 (2) 

Απαγορεύσεις κυνηγίου στις λιμνοθάλασσες Μεσολογγίου - Αι- 
τωλικού Ν. Αιτωλοακαρνανίας, από 28.11.2004 έως 
28.11.2008. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρ. 258 παρ. 5 που προστέθηκε με το άρ- 
θρ. 7 παρ. 3 του Ν. 177/1975 «περί αντικαταστάσεως και συ- 
μπληρώσεως διατάξεων τινών του Ν.Δ. 86/1969 περί Δασικού 
κώδικα». 

2. Τ ις διατάξειςτου άρθρ. 8 παρ. 1 της 414985/1985 κονής από¬ 
φασης Υπουργών Εθνικής Οικονομίας και Γεωργίας για «μέτρα 
διαχείρισης της άγριας πτηνοπανίδος». 

3. Τις διατάξειςτου Π.Δ. 94/1993 (Φ.Ε.Κ. 40/Α/ 22.3.1993) «πε¬ 
ρί καθορισμού αρμοδιοτήτων που διατηρούνται από τον Υπουρ¬ 
γό Γεωργίας και τις περιφερειακές αρχές». 

4. Τις διατάξεις του Ν.2218/1994 (Φ.Ε.Κ 90/Α/13.6.1999) 
«Ίδρυση Νομαρχιακής Αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση την περιφέρεια και άλλες 
διάταξες». 

5. Τις διατάξειςτου Ν. 2240/1994 (Φ.Ε.Κ 153/Α/16.9.1994) «Συ¬ 
μπλήρωση διατάξεων για την Νομαρχιακή Αυτοδιοίκηση και άλ¬ 
λες διατάξεις». 

6. Το άρθρ. 29 Ατού Ν. 1558/1986 «Κυβέρνηση και Κυβερνητι¬ 
κά όργανα» που προστέθηκε με το άρθρ. 27 του Ν. 2081/1992 
(Ετ. ΚΑ 154/10.9.1992). 

7. Την υπ' αριθμ. 93671/4857/18.11.1997 Διαταγή του Υπουρ¬ 
γείου Γ εωργίας «για ρυθμίσεις κυνηγίου στο Μεσολόγγι». 

8. Την υπ’ αριθμ. 186/30.6.1999 απόφαση του Γενικού Γραμ¬ 
ματέα Περιφέρειας Δυτικής Ελλάδος για «άσκηση αρμοδιοτή¬ 
των Γ ενικού Γ ραμματέα Περιφέρειας Δυτικής Ελλάδος επί θε¬ 
μάτων Δασικών και μεταβίβαση του δικαιώματος υπογραφής σε 
προϊσταμένους Υπηρεσιακών μονάδων της Περιφέρειας». 

9. Την υπ’ αριθμ. 4564/11.11.2001 απόφασή μας για απαγο¬ 


ρεύσεις κυνηγίου στις Λιμνοθάλασσες Αιτωλικού, Μεσολογγίου, 
Κλείσρβας, Νεοχωρίου, Κατοχής, αποφασίζουμε: 

Α. Απαγορεύουμε για τέσσερα χρόνια ήτοι από 28.11.2004 έως 
28.11.2008 την ενάσκηση και την διευκόλυνση του κυνηγίου από 
κάθε είδος πλωτό μέσο στις λιμνοθάλασσες Μεσολογγίου, Αιτω- 
λικού, Νεοχωρίου, Κατοχής, καθώς και στα στόμια των ποταμών 
Ευήνου και Αχελώου. 

Β. Επιτρέπουμε το κυνήγι στις λιμνοθάλασσες Μεσολογγίου, 
Κλείσοβας, Κατοχής και στα στόμια των ποταμών Ευήνου και 
Αχελώου από τα χερσαία τμήματα καθώς και από νησσίδες, ανα¬ 
χώματα και τεχνικά έργα εντός των λιμνοθαλασσών απαγορευο- 
μένης της πρόσβασης σ’ αυτά με κάθε είδος πλωτό μέσο για την 
άσκηση του κυνηγίου. 

Γ. Απαγορεύουμε τελείως το κυνήγι σε περιοχές των λιμνοθα- 
λασσών Αιτωλικού και Νεοχωρίου που ορίζονται ως κατωτέρω: 

1. Λιμνοθάλασσα Αιτωλικού 

ΑΝΑΤΟΛΙΚΑ: Άρχεται από αρδευτικό αύλακα στη θέση Αγία 
Τριάδα εκείθεν ακολουθώντας νοητή ευθεία γραμμή εντός της 
λιμνοθάλασσας συναντά τον δρόμο προς νησί Τουρλίδας στο 
σημείο του παλαιού Διβαριού του Πόρου ακολουθεί το δρόμο 
από νησί Τουρλίδας προς Αιτωλικό μέχρι συναντήσεως της γέ¬ 
φυρας χειμμαροποτάμου Ράγκου εκείθεν ακολουθεί χωματό¬ 
δρομο παράλληλο προς την δεξιά πλευράτουχειμμαροποτάμου 
μέχρι συναντήσεως της Παλαιάς Εθνικής οδού την οποία ακο¬ 
λουθεί μέχρι τα ανατολικά γεφύρια του Αιτωλικού, από όπου στη 
συνέχεια ακολουθεί την οριογραμμή της ακτής. 

ΒΟΡΕΙΑ: Ακολουθεί την οριογραμμή της ακτής. 

Δ ΥΤΙΚΑ: Ακολουθεί την οριγραμμή της ακτής μέχρι συναντή¬ 
σεως των δυτικών γεφυριών του Αιτωλικού και εκείθεν ακολου¬ 
θεί ξανά την οριογραμμή της ακτής μέχρι συναντήσεως αρδευ¬ 
τικού αύλακα στην Αγία Τριάδα. 

ΝΟΤΙΑ: Ακολουθεί τον αρδευτικό αύλακα μέχρι του σημείου 
αφετηρίας. 

2. Λιμνοθάλασσα Νεοχωρίου 

2ά Θολή Νεοχωρίου 

ΒΟΡΕΙΑ: Άρχεται από σημείο συναντήσεως του δρόμου που 
κατευθύνεταιπρος Σίδηρο Θολής με το ασφαλτοστρωμένο δρό¬ 
μο προς Άγιο Ταξιάρχη ακολουθεί τον δρόμο αυτό μέχρι το 
αντλιοστάσιο, έπειτα ακολουθεί ασφαλτοστρωμένο δρόμο προς 
παραλία Λούρου μέχρι συναντήσεως του με χωματόδρομο προς 
Μικρό Βουνό τον οποίο και ακολουθεί έως του σημείου συναντή- 
σεώςτου με χωματόδρομο προςΔιβάρι Παλαιοποτάμου. 

ΔΥΤΙΚΑ: Ακολουθεί το χωματόδρομο προς Διβάρι Παλαιοπο- 
τάμου έως το φυλάκιο. 

ΝΟΤΙΑ: Ακολουθεί οριογραμμή ακτής (Παραλία Λούρου) έως 
τις εγκαταστάσεις Διβαριού Θολής. 

ΑΝΑΤΟΛΙΚΑ: Ακολουθεί χωματόδρομο από εγκαταστάσεις Δι¬ 
βαριού Θολής που κατευθύνεται εντός της λιμνοθάλασσας και 
τερματίζει σε νησσίδα εντός αυτής,εκείθεν διατρέχοντας βόρεια 
πλευρά της νησίδας στο όριό της με την λιμνοθάλασσα συναντά 
τεχνικό δρόμο τον οποίο και ακολουθεί μέχρι συναντήσεώς του 
με δρόμο προς Σίδηρο τον οποίο και ακολουθεί μέχρι του σημεί¬ 
ου αφετηρίας. 

Για τις υπόλοιπες περιοχές των λιμνοθαλασσών Αιτωλικού και 
Νεοχωρίου επιτρέπουμε το κυνήγι από και σε όλα τα χερσαία 
τμήματα εντός και εκτός λιμνοθάλασσας απαγορευομένης της 
χρησιμοποίησης παντός είδους πλωτού μέσου για άσκηση κυνη¬ 
γίου ή για μετάβαση σε χερσαία τμήματα εντός λιμνοθάλασσας 
με σκοπό το κυνήγι. 

Από τις διατάξεις αυτής της απόφασης δεν προκαλείται δαπά¬ 
νη σε βάρος του κρατικού προϋπολογισμού. 

Η Υπηρεσία θα προβεί στην έκδοση σχετικής απαγορευτικής 
διάταξης. 

Η παρούσα θα ισχύει από 28.11.2004 έως 28.11.2008. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μεσολόγγι, 10 Νοεμβρίου 2004 
Με εντολή Γ ενικού Γ ραμματέα Περιφέρειας 
Ο Δασάρχης Μεσολογγίου 
ΔΗΜΗΤΡΙΟΣ ΡΙΖΟΠΟΥΛΟΣ 

ΧΑΡΤΗΣ 

Περιοχής “Λιμνοθάλασσας 
Νεοχωρίου” ' 


ΥΠΟΜΝΗΜΑ 

Ορια απαγορευμένης περι¬ 
οχής" Λιμνοθάλασσας Νε¬ 
οχωρίου " 


Μεσολόγγι 10 -11 - 200, 
Η Συ\ 


Χαρίκλεια ψ,ουΐσοκώστα 
Δασολόγος με Α' βαθμό 


ΧΑΡΤΗΣ 

Περιοχής “Λιμνοθάλασσας 
Αιτωλικού" 


ΥΠΟΜΝΗΜΑ 

Όρια απαγορευμένης περι¬ 
οχής “Λιμνοθάλασσας Αι- 
τωλικού 


Μεσολόγγι Ιο - 11 - 200 ^ 
Η Συντάδαα&Ό - 


Χαρίκύεια Κφυίσοκώστα 
Δασολόγος με Α ' βαθμό 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13690 (3) 

Ψήφιση του Οργανισμού Εσωτερικής Υπηρεσίας του Ν.Π. 

«Κέντρο Προσχολικής Αγωγής Δήμου Ν. Ζίχνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις: 

α) Του άρθρου 26 του Π. Δ/τος410/1995 όπως τροποποιήθηκε 
με τις διατάξεις του άρθρου 9 του Ν.2503/1997 και αντικαταστά- 
θηκε με το άρθρο 12του Ν. 2880/2001 (ΦΕΚ9/Α72001). 

β) Του άρθρου 12του Ν.1188/1981 «περί κυρώσεωςτου κώδι¬ 
κα καταστάσεως προσωπικού ΟΤΑ» όπως αντικαταστάθηκε με 
την παρ. 5 του άρθρου 8 του Ν. 2307/95 καθώς και της παρ. 58 
του άρθρου 8του Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης» όπως τροπο¬ 
ποιήθηκε μεταγενέστερα και των Π.Δ. 37Α/1987, 22/1990 και 
50/2001, όπως τροποποιήθηκε με το Π .Δ. 347/2003. 

δ) Του άρθρου 27 του Ν. 2081/1992 με το οποίο προστέθηκε 
νέο άρθρο 29Α στο Ν. 1558/1985 για τον έλεγχο των δαπανών 
που προκαλούν οι κανονιστικές διοικητικές πράξεις. 

2. Την υπ’ αριθ. 5631/26.7.2000 (ΦΕΚ 1339/Β/2000) απόφασή 
μας περί μεταβιβάσεως εξουσίας υπογραφής «Με εντολή Γ ενι¬ 
κού Γραμματέα Περιφέρειας». 

3. Την υπ’ αριθ. 23/2004 απόφαση του Διοικητικού Συμβουλίου 
του Ν.Π. « Κέντρο Προσχολικής Αγωγής Δήμου Ν. Ζίχνης», περί 
καταρτίσεως και ψηφίσεως του Οργανισμού Εσωτερικής Υπηρε¬ 
σίας του. 

4. Την υπ' αριθ. 101/2004 απόφαση του Δημοτικού Συμβουλίου 
Ν. Ζίχνης με την οποία γνωμοδοτεί θετικά στην κατάρτιση του 
προαναφερόμενου Ο.Ε.Υ. 

5. Το υπ’ αριθ. 23/5/20.9.2004 πρακτικό του Υπηρεσιακού Συμ¬ 
βουλίου προσωπικού των ΟΤΑ Ν. Σερρών. 

6. Το γεγονός οτι από την ψήφιση του παραπάνω Ο.Ε.Υ. προκα- 
λείται δαπάνη σε βάρος του προϋπολογισμού και υπάρχει εγγε¬ 
γραμμένη πίστωση για το τρέχον έτος στους παρακάτω κωδικούς: 

1. Κ.Α. 05-111.1 Αποδοχές τακτικών υπαλλήλων (περιλαμβά¬ 
νονται βασικός μισθός, δώρα εορτών, καθώς και τα γενικά και ει¬ 
δικά επιδόματα) 239.700,00 € . 

2. Κ.Α. 05-112.1 Αποδοχές εκτάκτων υπαλλήλων (περιλαμβά¬ 
νονται βασικός μισθός, δώρα εορτών, καθώς και τα γενικά και ει¬ 
δικά επιδόματα) 16.500,00 € . 

3. Κ.Α. 05-112.2 Αντιμισθία εργατοτεχνικού προσωπικού (περι¬ 

λαμβάνονται τα πάσης φύσεως επιδόματα και παροχές) 
29.000,00 € , αποφασίζουμε: 

Διαπιστώνουμε την ψήφιση του Οργανισμού Εσωτερικής Υπη¬ 
ρεσίας του Ν.Π. «Κέντρο Προσχολικής Αγωγής Δήμου Ν. Ζί¬ 
χνης», που καταρτίστηκε με την αριθ. 23/2004 απόφαση του Δι¬ 
οικητικού του Συμβουλίου και εγκρίθηκε με την αριθμ. 101/2004 
απόφασητου Δήμου Ν. Ζίχνης, σύμφωνα μετις οικείες διατάξεις, 
ως εξής: 

Άρθρο Ιο 

Το νεοσυσταθέν Ν.Π.Δ.Δ. του Δήμου Ν. Ζίχνης με το προανα- 
φερόμενο τίτλο είναι δυναμικότητας 150 νηπίων και 40 βρεφών. 

Άρθρο 2ο 

Σκοπός του Κέντρου είναι να παρέχει αγωγή, φύλαξη και φρο¬ 
ντίδα στα παιδιά προσχολικής ηλικίας ώστε: 
α. Να τα βοηθήσει να ενταχθούν ομαλά στο Δημοτικό σχολείο 
β. Να τα βοηθήσει να αναπτυχθούν ολόπλευρα σωματικά, νοη- 
τικά, συναισθηματικά και κοινωνικά. 

γ. Να εξυπηρετήσει τους εργαζόμενους γονείς και να αποτε- 
λέσει κέντρο κοινωνικής πολιτικής. 

Άρθρο 3ο 

Τις υπηρεσίες του Ν.Π.Δ.Δ. «Κέντρου Προσχολικής Αγωγής 
Δήμου Ν.Ζίχνης» συγκροτούν οι κάτωθι υπηρεσιακές μονάδες. 
Α) Γ ραφείο Προέδρου 
Β) Διεύθυνση Νομικού Προσώπου. 


Άρθρο 4ο 

Η διάρθρωση των Υπηρεσιακών Μονάδων του Ν.Π. έχει ως 
εξής: 

Γ ραφείο Προέδρου 

Γ ραφείο γραμματειακής υποστήριξης Προέδρου 
Διεύθυνση Νομικού Προσώπου 

1. Γ ραφείο Διεύθυνσης 

2. Γ ραφείο Ερευνών - Μελετών και Προγραμμάτων 

3. Γ ραφείο Ιατρικής & Ψυχολογικής στήριξης 

4. Κοινωνικής Υπηρεσίας 

5. Γ ραφείο Ειδικής Αγωγής 

6. Γ ραφείο Διοίκησης & Διαχείρισης. 

Τα ανωτέρω Γ ραφεία υπάγονται στην Δ/νση είναι λειτουργικά 
και όχι αυτοτελή. 

Η Δ/νση του Νομικού Προσώπου αποτελείται από τα ακόλου¬ 
θα τμήματα : 

Τμήμα Προσχολικής Αγωγής Ν.Ζίχνης 

Τμήμα Προσχολικής Αγωγής Γαζώρου 

Τμήμα Προσχολικής Αγωγής Δραβήσκου. 

Σε κάθε Τμήμα Προσχολικής Αγωγής λειτουργούν: 

Α) Γ ραφείο Προϊσταμένης 

Β) Γ ραφείο Παιδαγωγικό 

Γ) Γ ραφείο Μαγειρείου - Καθαριότητας. 

Τα ανωτέρω Γ ραφεία είναι λειτουργικά και όχι αυτοτελή. 

Άρθρο 5ο 

Αρμοδιότητες Διεύθυνσης και Τμημάτων 

Α) Η Δ/νση εποπτεύει, συντονίζει και κατευθύνει το παιδαγωγι¬ 
κό έργο των Τμημάτων, καθώς και της Διοικητικής Οικονομικής 
Υπηρεσίας και γενικά μεριμνά για την εύρυθμη λειτουργία τους 
σύμφωνα με τον ισχύοντα κανονισμό. 

Β) Τατμήματα επιμελούνται την παροχή σύγχρονης προσχολι¬ 
κής αγωγής στα εγγεγραμμένα βρέφη και νήπια σε συνεργασία 
με το προσωπικό των τμημάτων. 

Άρθρο 6ο 

Καθήκοντα προϊσταμένης Διεύθυνσης 

1. Έχει τη γενική ευθύνη της οργάνωσης και λειτουργίας του 
Ν.Π και είναι υπεύθυνη για την εύρυθμη λειτουργία του έναντι 
του Δ.Σ καιτηντήρηση του εσωτερικού κανονισμού λειτουργίας. 

2. Προΐσταται όλου του προσωπικού. Εποπτεύει, συντονίζει και 
κατευθύνει το παιδαγωγικό έργο του Κ.Π.Α. προτείνοντας ενιαίο 
εκπαιδευτικό πρόγραμμα, με την εφαρμογή των σύγχρονων 
απόψεων της παιδαγωγικής και ψυχολογίας. 

3. Είναι υπεύθυνη και εισηγείται στο Δ.Σ. κάθε θέμα που σχετί¬ 
ζεται με τη λειτουργία, το προσωπικό, τους γονείς και την υλικο- 
τεχνική υποδομή του Ν.Π. όπως: 

• Τον αριθμό και τις ειδικότητες του προσωπικού που είναι 
αναγκαίο να προσληφθεί στο Ν.Π. προκειμένου να διασφαλιστεί 
η εύρυθμη λειτουργία του. 

• Κάθε θέμα που άπτεται της υπηρεσιακής κατάστασης του 
προσωπικού του Ν.Π με οποιαδήποτε σχέση εργασίας κι αν υπη¬ 
ρετεί. 

• Τις απαραίτητες εργασίες για την επισκευή και συντήρηση 
των κτιρίων του Ν.Π. 

• Την επιμόρφωση και μετεκπαίδευση των υπαλλήλων του 
Ν.Π. 

• Την οργάνωση συνεδρίων, ημερίδων, ψυχαγωγικών και πο¬ 
λιτιστικών εκδηλώσεων κ.λπ. 

4. Εγκρίνει και υπογράφει τα αιτήματα των προϊσταμένων του 
Ν.Π που αφορούν στις ανάγκες των τμημάτων τους. 

5. Εγκρίνειτην καταβολή υπερωριακήςαπασχόλησηςτου προ¬ 
σωπικού. 

6. Είναι υπεύθυνη για την τήρηση του κατάλληλου διαιτολογί¬ 
ου των παιδιών με βάση τις σύγχρονες παιδιατρικές απόψεις για 
την υγιεινή διατροφή. 

7. Είναι αρμόδια για την αλληλογραφία με δημόσιες Υπηρεσίες 
φορείς και δημότες για θέματα που αφορούν το Ν.Π. 

8. Συμμετέχει με καθοριστικό ρόλο στην Επιτροπή Επιλογής 
νέων κτιρίων που πρόκειται να στεγάσουν τμήμα του Κ.Π.Α. προ- 
κειμένου να διαπιστωθεί η καταλληλότητάτους. 

9. Επιμελείται: 

• Την ανταλλαγή επισκέψεων, απόψεων και γνώσεων με φο¬ 
ρείς του εσωτερικού και του εξωτερικού. Λ-Λ 

• Την εκπόνηση και εφαρμογή Ειδικών Παιδαγωγικών Προ¬ 
γραμμάτων στο χώρο του Ν.Π. 

10. Συνεργάζεται με τις υπηρεσίες του Δήμου και ενημερώνε¬ 
ται για τα προγράμματα της Ευρωπαϊκής Ένωσης που αφορούν 
το Ν.Π. Υποβάλλει προτάσεις για την εφαρμογή τους. 

11. Συνεργάζεται με τις προϊσταμένες των τμημάτων ώστε από 
κοινού να αντιμετωπίζονται τα προβλήματα που αφορούν τα παι¬ 
διά, τους γονείς, το προσωπικό και το χώρο του Ν.Π για τα οποία 
προγραμματίζονται οι κατάλληλες ενέργειες για την επίλυσή 
τους. 

12. Συνεργάζεται αρμονικά με τις Διοικητικές Υπηρεσίες, οι 
οποίες οφείλουν να παρέχουν κάθε στοιχείο και Διοικητική στή¬ 
ριξη στο έργο της, για να διασφαλιστεί η εύρυθμη λειτουργίατου 
Ν.Π και η επιτυχία του σκοπού αυτού. 

13. Τηρεί αρχείο με όλα τα στοιχεία που κρίνονται απαραίτητα 
για την καλύτερη λειτουργίατου Ν.Π. 

14. Τηρείτο εμπιστευτικό πρωτόκολλο. 

15. Ελέγχει όλες τις καταστάσεις πληρωμής του προσωπικού 
του Ν. Π., των χρηματικών ενταλμάτων πληρωμής και λοιπών πα¬ 
ραστατικών πριν υπογραφούν από τον Πρόεδρο του Ν.Π. 

16. Εποπτεύει την κατάρτιση του Προϋπολογισμού του Ν.Π. 
Επιμελείται για την σωστή εκτέλεση του. Καθώς και των απαραί¬ 
τητων ενεργειών για την εξασφάλιση των εσόδων ή τη συγκρά¬ 
τηση των δαπανών χωρίς να εμποδίζεται ο σκοπός του Ν.Π. 

17. Εποπτεύει όλο το προσωπικό του Ν.Π για τη σωστή εκτέ¬ 
λεση των καθηκόντων του και αναφέρει με έγγραφο κάθε υπη¬ 
ρεσιακή παράβαση στο Δ.Σ. 

18. Καθορίζειτο ωράριο εργασίας όλου του προσωπικού για 
την ομαλή λειτουργία του Κ.Π.Α. 

19. Είναι υπεύθυνη για τη διοργάνωση: 

α. Μηνιαίων Συμβουλίων του προσωπικού που εποπτεύει. 

β. Συγκεντρώσεων γονέων κάθε δύο μήνες για την ενημέρωση 
κι ευαισθητοποίησή τους σε θέματα αγωγής και ψυχολογίας των 
παιδιών τους. 

20. Προτείνει αιτιολογημένα στο Δ.Σ του Κέντρου Προσχολι- 
κής Αγωγής διαγραφές, μειώσεις, απαλλαγές κ.λπ. 

21. Παρέχει κάθε είδους στήριξη στα Παιδαγωγικά προγράμ¬ 
ματα και στις συγκεντρώσεις γονέων καθώς και στα συμβούλια 
του προσωπικού. 

22. Αξιολογείτις υπηρεσιακές εκθέσεις όλου του προσωπικού. 

23. Είναι υπεύθυνη για την καλή συνεργασία του Κ.Π.Α με τους 
γονείς, τους δημότες, τις υπηρεσίες του Δήμου και άλλους φο¬ 
ρείς της κοινότητας. 

24. Επιβλέπει την τήρηση όλων των απαραίτητων βιβλίων και 
τηρεί την σφραγίδα του Ν.Π. 

25. Σε περίπτωση απουσίας της Δ/ντριας την αντικαθιστά η αρ¬ 
χαιότερη προϊσταμένητου Κ.Π.Α. 

Άρθρο 7ο 

Καθήκοντα Προϊσταμένης Τμήματος 

1. Είναι υπεύθυνη για την εύρυθμη λειτουργία του τμήματος 
και την τήρηση του εσωτερικού κανονισμού λειτουργίας 

2. Είναι υπεύθυνη για την παροχή σωστής προσχολικής αγω¬ 
γής στα εγγεγραμμένα βρέφη και νήπια σε συνεργασία με το παι¬ 
δαγωγικό προσωπικό. 

3. Συνεργάζεται με τους παιδαγωγούς του τμήματος ώστε από 
κοινού να αντιμετωπίζονται τα προβλήματα που αφορούν τα παι¬ 
διά, τους γονείς, το προσωπικό και το χώρο του τμήματος και 
προγραμματίζονται οι κατάλληλες ενέργειες για την επίλυσή 
τους. 

4. Προΐσταται και εποπτεύει όλο το προσωπικό του τμήματος 
για την σωστή εκτέλεση των καθηκόντωντου και αναφέρει με έγ¬ 
γραφο κάθε υπηρεσιακή παράβαση στη Δ/νσητου Κ.Π.Α. 

5. Καθορίζειτο ωράριο εργασίας όλου του προσωπικού για την 
ομαλή λειτουργία του Κ.Π.Α. 


6. Εισηγείται στη Δ/νση τις ανάγκες του τμήματος σε προσω¬ 
πικό, παιδαγωγικό υλικό και πάσης φύσεως εξοπλισμό καθώς, 
και την επιμόρφωση του προσωπικού. 

7. Εγκρίνει τα αιτήματα των υπαλλήλων του τμήματος για τη 
χορήγηση πάσης φύσεως αδειών (κανονικές, γονικές, φοιτητι¬ 
κές, αναρρωτικές κ.λπ.). 

8. Εισηγείται τις απαραίτητες εργασίες για την επισκευή και 
συντήρηση των κτιρίωντου Κ.Π.Α. 

9. Είναι υπεύθυνη για την τήρηση του κατάλληλου διαιτολογί¬ 
ου των παιδιών. 

10. Είναι υπεύθυνη για της συγκεντρώσεις προσωπικού και γο¬ 
νέων. 

11. Προτείνει στην Δ/νση τις εγγραφές, διαγραφές μειώσεις 
παιδιών. 

12. Συνεργάζεται με τους παιδαγωγούς για την εκπόνηση των 
εβδομαδιαίων παιδαγωγικών προγραμμάτων κι εποπτεύει την 
εφαρμογή τους. 

13. Απασχολείται κατά το ήμισυ του ωράριο του στα τμήματα 
ανάλογα με της ανάγκες τους, (ωράριο εργασίας, άδειες κ.τ.λ.). 

14. Συμμετέχει στα παράλληλα παιδαγωγικά εργαστήρια. 

15. Συμμετέχει στις εξόδους και όλες τις εκδηλώσεις του 
Κ.Π.Α. 

16. Φροντίζει και επιβλέπει για την υγιεινή κατάσταση των παι¬ 
διών και του χώρου. 

17. Ευθύνεται για τη φύλαξη και συντήρηση όλου του εξοπλι¬ 
σμού του Τμήματος. 

18. Είναι υπεύθυνη για την καλή συνεργασία του Τμήματος, με 
τους γονείς, τους δημότες, τις υπηρεσίες του Δήμου και άλλους 
φορείς της τοπικής κοινωνίας. 

19. Υποχρεούται να παραχωρεί στους εκπροσώπους γονέων 
το χώρο το Τμήματος, για συγκεντρώσεις γονέων, κατόπιν γρα¬ 
πτού αιτήματος τους στο οποίο αναγράφονται ο χρόνος, η διάρ¬ 
κεια, η θεματολογία και ο σκοπός της συγκέντρωσης. 

20. Σε περίπτωση απουσίας της προϊσταμένης, την αντικαθι¬ 
στά η αρχαιότερη υπάλληλος του Τμήματος, από τον ανάλογο 
κλάδο. 

21. Τηρεί όλα τα απαραίτητα βιβλία της αποθήκης τροφίμων. 

22. Εισπράττει κάθε μήνα, από τους γονείς των νηπίων και βρε¬ 
φών, τα προβλεπόμενα τροφεία και αποδίδει το σύνολο αυτών 
καθώς και τα στελέχη των αποδείξεων, στην διεύθυνση. 

ΚΑΘΗΚΟΝΤΑ ΠΑΙΔΑΓΩΓΟΥ 

Στον κλάδο Βρεφονηπιοκομίας εντάσσονται οι απόφοιτοι 
των Σχολών Βρεφ/μίας των Τεχνολογικών Εκπαιδευτικών 
Ιδρυμάτων (Τ.Ε.Ι) που συνδυάζουν τη θεωρητική κατάρτιση 
με την πρακτική εξάσκηση και με βάση το Π.Δ 523, ΦΕΚ 
203/24.12.1991, είναι αρμόδιοι παιδαγωγοί για όλο το φάσμα 
της προσχολικής ηλικίας (6 μηνών - 6 χρονών). 

Ειδικότερα: 

α) Αναλαμβάνουν διαδοχικά όλα τα τμήματα - τάξεις του Κ. Π. Α. 

β) Εξελίσσονται ιεραρχικά-όπως ορίζει ο 523/24.12.1991, 
αριθμ. Φύλλου 203- και αναλαμβάνουν Προϊσταμένες του Κ.Π.Α. 

γ) Καταρτίζουν το ετήσιο παιδαγωγικό πρόγραμμα της τάξης 
που αναλαμβάνουν σε συνεργασία με την προϊσταμένη του τμή¬ 
ματος. 

δ) Ασκούντο παιδαγωγικό έργο καθ’ όλη τη διάρκεια της σχο¬ 
λικής χρονιάς. 

ε) Οργανώνουν για τα βρέφη και νήπια - συμμετέχουν με αυτά 
και συντονίζουν-παιδαγωγικά προγράμματα (μηνιαία, εβδομαδι¬ 
αία, ημερήσια κ.λπ.) κύκλους παιδαγωγικών δραστηριοτήτων, 
παιδαγωγικά «εργαστήρια» και άλλες παιδαγωγικές δραστηριό¬ 
τητες κι εκδηλώσεις σύμφωνα με τα επιστημονικά δεδομένα. 

στ) Σέβονται απαρέγκλιτα το αναπτυξιακό στάδιο των παιδιών 
τηςτάξηςτους (εξελικτικά χαρακτηριστικά), τις ανάγκεςτων παι¬ 
διών που προκύπτουν (με βάση το αναπτυξιακό στάδιο) και τους 
ατομικούς ρυθμούς του κάθε παιδιού, την ιδιαίτερη ψυχοσύνθε¬ 
σή του και τα χαρακτηριστικά της προσωπικότητάς του. 

Έτσι για παράδειγμα «δεν πιέζουν» τα παιδιά να φάνε «όλο» το 
φαΐ τους ή δεν «επιβάλλουν» στα παιδιά να κοιμηθούν οπωσδή¬ 
ποτε το μεσημέρι. 

ζ) Είναι υπεύθυνες για την ολόπλευρη ψυχοσωματική και ψυ¬ 
χοκινητική εξέλιξη και υγεία των παιδιών, καθώς και για την ομα¬ 
λή κοινωνικοποίησή τους. 

η) Είναι προμηθευτές υλικού και ερεθισμάτων για τα παιδιά δη¬ 
λαδή: Αρμόδιοι για την χωροοργάνωση της τάξης τους με βάση 
τα επιστημονικά δεδομένα, έτσι ώστε να καλύπτονται οι ανάγκες 
των παιδιών και να εξασφαλίζεται η ασφάλεια και η υγιεινή τους. 

θ)Υπεύθυνες για την ύπαρξη του αναγκαίου παιδαγωγικού 
εξοπλισμού και παιδαγωγικού υλικού και υπεύθυνες για τη συ¬ 
ντήρηση του παραπάνω υλικού ή την απώλεια ή αδικαιολόγητη 
καταστροφή του. 

ι) Συνεργάζονται με την προϊσταμένη και γενικά με όλο το προ¬ 
σωπικό του Βρεφονηπιακού Σταθμού. 

κ) Επιβλέπουν την υγιεινή των χώρων (στην τάξη τους, στην 
τουαλέτα των παιδιών, στην αλλαγή των βρεφών, στην τραπεζα¬ 
ρία και στην κρεβατοκάμαρα των παιδιών) και κατευθύνουν ανά¬ 
λογα το βοηθητικό προσωπικό. 

λ) Ενημερώνουν και είναι υπεύθυνες ν’ αναπτύσσουν και να 
διατηρούν αρμονική σχέση με τους γονείς των παιδιών, ως εξής: 

1. Συμμετέχουν στην προετοιμασία και στην διεξαγωγή των γε¬ 
νικών συγκεντρώσεων γονέων. 

2. Ορίζουν τακτές ατομικές συναντήσεις με τους γονείς, όπου 
τους ενημερώνουν για τη γενική - σφαιρική εξέλιξη του παιδιού 
τους και την εν γένει ψυχοσωματική και νοητική του υγεία. 

3. Συνομιλούν με τους γονείς την ώρα της Υποδοχής και Ανα¬ 
χώρησης των παιδιών. 

μ) Οι βρεφονηπιοκόμοι, εφόσον υπηρετούν σε τμήματα βρε¬ 
φών, καθημερινά ασκούντο κάτωθι καθήκοντα: 

1. Οργανώνουν την ώρα Υποδοχής και υποδέχονται τα παιδιά. 
Η καθημερινή επαναπροσαρμογή του παιδιού στο χώρο της τά- 
ξηςτου κι ο αποχωρισμός από τον γονέα, πρέπει να γίνονται ομα¬ 
λά κι αβίαστα. Να ενθαρρύνεται και να προτρέπεται το παιδί, 
ώστε να ενταχθεί σε μικρές ομάδες απασχόλησης, ή να παίξει με 
κάποιο παιχνίδι αν είναι πολύ μικρό ή να το απασχολήσει για λίγο 
η παιδαγωγός. 

2. Οργανώνουν την ώρα Αναχώρησης και παραδίδουν τα παι¬ 
διά στους γονείς το μεσημέρι. 

3. Ασκούν σε όλη τη διάρκεια της μέρας παιδαγωγικό έργο, 
εντάσσοντας σ’ αυτό την κάλυψη των σωματικών αναγκών των 
βρεφών. Δηλ. ταΐζουν τα πιο μικρά βρέφη, βοηθούν τα μεγαλύ¬ 
τερα να φάνε. Αλλάζουν τα πιο μικρά βρέφη κι εκπαιδεύουν στην 
τουαλέτα μεγαλύτερα. Μεριμνούν για τον ύπνο των βρεφών σε¬ 
βόμενοι τους ατομικούς ρυθμούς τους 

ν) Οι βρεφονηπιοκόμοι εφόσον υπηρετούν σε τμήματα νηπίων, 
καθημερινά ασκούντο κάτωθι καθήκοντα: 

1. Οργανώνουν την ώρα Υποδοχής και υποδέχονται τα παιδιά. 
Τα νήπια πρέπει να ενθαρρύνονται, ώστε να συμμετέχουν στις 
ομάδες ελεύθερης απασχόλησης, στις «παιδαγωγικές γωνίες 
δραστηριοτήτων», ή σε «μικρά εργαστήρια». 

2. Ασκούν παιδαγωγικό έργο κάθε στιγμή και καθ’ όλη τη διάρ¬ 
κεια της ημέρας κι εντάσσουν τους σκοπούς της αγωγής σε όλες 
τις δραστηριότητες των παιδιών. Δηλαδή, τρώνε με τα παιδιά, 
προσφέροντας έτσι αγωγή στον συγκεκριμένο τομέα. Ορίζουν 
ομάδες εργασίας των παιδιών στην τραπεζαρία και στην τάξη 
(συμμάζεμα «γωνιών»). 

3. Οργανώνουν παιδαγωγικές δραστηριότητες συγκεκριμένες 
(ζωγραφική, κολλάζ, κηπουρική κ.λπ). Είναι παρόντες στο διά¬ 
λειμμα των παιδιών στην αυλή. 

4. Οργανώνουντιςγιορτέςτωνπαιδιών. Ο ρόλος τους σ’ αυτές 
είναι συμμετοχικός. 

5. Προετοιμάζουν ψυχοσωματικά τα παιδιά γιατην ένταξή τους 
στο Δημοτικό Σχολείο. 

ΚΑΘΗΚΟΝΤΑ ΔΙΑΧΕΙΡΙΣΤΗ Ν.Π 

1. Είναι υπεύθυνος για την προμήθεια και τον έγκαιρο εφο¬ 
διασμό του Ν.Π μετά αναγκαία τρόφιμα και λοιπά υλικά, για 
την καλή φύλαξη, συντήρηση και διάθεσή τους, καθώς και 
για την λοιπή εν γένει περιουσία του Ν.Π., σύμφωνα με τις 
εκάστοτε αποφάσεις του Δ.Σ. 

2. Συντάσσει τις μισθοδοτικές καταστάσεις του προσωπικού 
του Ν.Π και υπολογίζει με βάση τις ισχύουσες νομοθεσίες τυχόν 
πρόσθετες αμοιβές (υπερωρίες κ.λπ.) που προκύπτουν. 


3. Τηρεί όλα τα βιβλία διαχείρισης οτα οποία καταχωρεί όλες 
από το νόμο απαιτούμενες εγγραφές. 

4. Τηρεί αρχείο κληροδοτημάτων και δωρεών. 

5. Τηρεί το Γενικό Αρχείο του Ν.Π και εισηγείται για την κατα¬ 
στροφή του θεωρούμενου ως άχρηστου, όταν απαιτείται. 

6. Τηρεί ευρετήριο αποφάσεωντου Δ.Σ. και εγκριτικών ή απο¬ 
φάσεων της Δημοτικής Αρχής. 

7. Τηρεί τα πρακτικά των συνεδριάσεων του Δ.Σ. 

8. Τηρεί τα μητρώα των ατομικών φακέλων του προσωπικού 
του Ν.Π με οποιαδήποτε σχέση εργασίας, των συνταξιούχων κα¬ 
θώς και τα δελτία παρουσίας και φροντίζει για την συνεχή παρα¬ 
κολούθηση και ενημέρωσή τους. 

9. Είναι υπεύθυνος για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των πιστο¬ 
ποιητικών των διαφόρων Αρχών. 

10. Πραγματοποιεί τις πληρωμές και εισπράξεις του Ν.Π. Για 
τις πληρωμές συνυπογράφει με τον πρόεδρο του Δ.Σ ή τον Τα¬ 
μεία του Ν.Π. τις απαραίτητες επιταγές ή πληρώνει με μετρητά 
εφόσον δεν εκδίδεται επιταγή, λαμβάνοντας σχετική απόφαση 
από τον δικαιούχο. 

11. Είναι υπεύθυνος για την έγκαιρη απόδοση των γενόμενων 
κρατήσεων για φόρους ή ασφαλιστικές εισφορές. 

12. Είναι υπεύθυνος γενικά για την τήρηση των λογαριασμών 
του Ν.Π, τη συγκέντρωση των παραστατικών στοιχείων της δια¬ 
χείρισης και την φύλαξη και ταξινόμηση όλων των δικαιολογητι- 
κών εισπράξεων και πληρωμών έτσι ώστε να είναι ευχερής ο 
έλεγχος της διαχείρισης σε οποιοδήποτε χρόνο. 

13. Συνεργάζεται μετονΔ/ντή του Ν.Π. γιατην κατάρτιση του 
προϋπολογισμού, του απολογισμού και του ισολογισμού του 
Ν.Π. εισηγούμενος εγκαίρως τη διαμόρφωσή του. 

14. Εκτελεί κάθε άλλη εργασία διοίκησης και διαχείρισης που 
του ανατίθεται. 

ΠΡΟΣΩΠΙΚΟ ΚΑΘΑΡΙΟΤΗΤΑΣ ΒΟΗΘΗΤΙΚΩΝ 

ΕΡΓΑΣΙΩΝ 

1. Εκτελεί όλες τις εργασίες καθαριότητας όλων των εσω¬ 
τερικών και εξωτερικών χώρων του Σταθμού εκτός εκείνων 
του μαγειρείου. 

2. Είναι αποκλειστικά υπόλογο για το γενικό ιματισμό του 
Κ.Π.Α. που παραλαμβάνει από το Διαχειριστή και οφείλει να με¬ 
ριμνά γιατην καλή συντήρηση, καθαριότητα και φύλαξη αυτού 
στον κατάλληλο χώρο αποθήκευσής του, ευθυνόμενο για κάθε 
απώλεια ή αδικαιολόγητη καταστροφή του. 

3. Πλένει σε τακτά διαστήματα όλα τα πλενόμενα παιχνίδια με¬ 
τά από συνεννόηση μετους/τις παιδαγωγούς. 

4. Αλλάζει τα σεντόνια στα κρεβάτια των παιδιών. 

5. Έχει την ευθύνη της καθαριότητας των χώρων που λερώνο¬ 
νται από παιδαγωγικές δραστηριότητες. 

6. Συμμετέχει στα παράλληλα παιδαγωγικά εργαστήρια, επι¬ 
κουρικά. 

7. Συμμετέχει στις εξόδους των παιδιών όταν αυτό κριθεί ανα¬ 
γκαίο από τον/την προϊστάμενο του Τμήματος. 

8. Επιλαμβάνεται της καθαριότητας των παιδιών του νηπιακού 
τμήματος. 

9. Βοηθά στο μαγείρεμα σε περίπτωση που δεν υπάρχει βοη¬ 
θός μάγειρα. 

10. Φροντίζει για την διανομή του φαγητού και παρευρίσκεται 
στο χώρο της τραπεζαρίας και βοηθάτα παιδιά, καθ’ όλη τη διάρ¬ 
κεια του φαγητού. 

11 .Φροντίζει μετά το τέλος του φαγητού για την συγκέντρωση 
και μεταφορά στον χώρο του μαγειρείου των ειδών εστιάσεως. 

12. Βοηθά εφόσον καθίσταται ανάγκη στην προετοιμασία των 
παιδιών του νηπιακού τμήματος για τη μεσημβρινή τους ανά¬ 
παυση καθώς και στην ετοιμασία αυτών για την αποχώρησή τους 
από το Σταθμό. 

13. Σε περίπτωση ασθένειας ή κωλύματος του βοηθού μαγεί¬ 
ρου εκτελεί εκ περιτροπής και αυτά τα καθήκοντα μέχρι την ανα- 
πλήρωση του κωλυομένου ή ασθενούντος. 

14. Για τις εργασίες καθαριότητας χρησιμοποιεί υλικά καθα¬ 
ριότητας που παραλαμβάνει από το Διαχειριστή. 

15. Εκτελεί κάθε άλλη εργασία σε περίπτωση έκτακτης ανά¬ 
γκης με υπόδειξη της Προϊσταμένης. 

16. Συμπεριφέρεται στα παιδιά με ηρεμία και ευγένεια. Το ίδιο 
ευγενική είναι και με τους γονείς, όταν έρχεται σε επαφή μαζί 
τους. 

17. Καλύπτει εναλλάξ με την συνάδελφο της το ωράριο ημε¬ 
ρήσιας λειτουργίας του Κ.Π.Α. από τις 6:45 έως 16:00. 

Το βοηθητικό προσωπικό με την έναρξη της εργασίας του και 
σε τακτά χρονικά διαστήματα παρακολουθεί σεμινάρια σχετικά 
με τη λειτουργία του Κ.Π.Α., τους στόχους αυτού καιτη θέση του 
στο χώρο. 

ΚΑΘΗΚΟΝΤΑ ΒΟΗΘΟΥ ΠΑΙΔΑΓΩΓΟΥ 

(απόφοιτος κρατικών Ι.Ε.Κ και αν δεν υπάρχει ή δεν επαρ¬ 
κούν απόφοιτος ειδικών τμημάτων Τ.Ε.Λ.) 

1. Βοηθά το παιδαγωγικό προσωπικό (Βρεφονηπιοκόμους - 
Νηπιαγωγούς) σε όλα τα καθήκοντα του και εκτελεί τις οδηγίες 
που παίρνει από αυτό. 

2. Συμμετέχει στην εκτέλεση του προγράμματος και σε όλες ης 
δραστηριότητες που γίνονται μέσα και έξω από το Κ. Π ,Α. π.χεορ- 
ταστικές εκδηλώσεις, παιδαγωγικά εργαστήρια, έξοδοι κ.λπ. 

3. Φροντίζει για την καλή κατάσταση, συντήρηση και ταξινόμη¬ 
ση των υλικών που χρησιμοποιούνται από τα παιδιά (μολύβια, 
μαρκαδόροι, παιχνίδια, πινέλα, μπογιές, χαρτικά κ.λπ.). 

4. Παραδίδει τα παιδιά καθαρά και περιποιημένα στους γονείς 
τους. 

5. Δεν του αναλογεί τμήμα, όμως αντικαθιστά τον / την παιδα¬ 
γωγό όταν απουσιάζει και στην περίπτωση αυτή φροντίζει για την 
εκτέλεση του προγράμματος της τάξης απευθυνόμενη στον 
Προϊστάμενο του Τμήματος για βοήθεια και υποοτήριξη και για 
διάοτημα όχι μεγαλύτερο των 15 ημερών. 

6. Είναι υπεύθυνη για τη συνοδεία βρεφών-νηπίων κατά τη με¬ 
ταφορά τους με μεταφορικό μέσο του Κ.Π.Α. 

ΚΑΘΗΚΟΝΤΑ ΜΑΓΕΙΡΑ 

1. Είναι υπεύθυνος γιατο μαγειρείο καιτην επιμελημένη και 
έγκαιρη παρασκευή των γευμάτων σύμφωνα με το διαιτολό¬ 
γιο. 

2. Επιμελείται ιδιαιτέρως για τηντήρηση όλων των όρων υγιει¬ 
νής στους χώρους παρασκευής φαγητού, εισηγούμενος κάθε 
σχετικό μέτρο. 

3. Παραλαμβάνει καθημερινά από τον Διαχειριστή - Προϊστά¬ 
μενο του τμήματος, την αναγκαία ποσότητα υλικών για το ημε¬ 
ρήσιο φαγητό με βάση το διαιτολόγιο και υπογράφει το σχετικό 
δελτίο. 

4. Τακτοποιεί τα μαγειρικά σκεύη και είδη εστίασης και φρο¬ 
ντίζει για την καλή κατάστασή τους, ευθυνόμενος για κάθε απώ¬ 
λεια ή αδικαιολόγητη καταστροφή. 

5. Φροντίζει για το σερβίρισμα των γευμάτων. 

6. Σε όλες τις παραπάνω εργασίες βοηθείται από των υπάλλη¬ 
λο του ιδίου κλάδου που έχει οριστεί ως βοηθός, και σε περίπτω¬ 
ση έλλειψης αυτού από το προσωπικό καθαριότητας - βοηθητι¬ 
κών εργασιών, με υπόδειξη του Προϊσταμένου. 

7. - Εκτελεί κάθε άλλη εργασία ο ίδιος καθώς και ο βοηθός όταν 
υπάρχει ανάγκη με υπόδειξη του Προϊσταμένου ή του Δ/ντή. 

Άρθρο 8 

Α' ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 


Κατηγορία ΤΕ θέσεις 

1 Κλάδος ΤΕ9 βρεφονηπιοκομίας 18 

2 Κλάδος ΤΕ 17 Διοικητικού - Λογιστικού 1 

Κατηγορία Δ.Ε θέσεις 

1 Κλάδος ΔΕ8 Βρεφοκόμων - Παιδοκόμων 10 

2 Κλάδος ΔΕ32 Μαγείρων 3 

Κατηγορία ΥΕ θέσεις 

1 Κλάδος ΥΕ 16 Προσωπικό καθαριότητας 7 

2 Κλάδος ΥΕ 14 Βοηθητικό Προσωπικό μαγειρείου 1 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Κατηγορία ΠΕ θέσεις 

1 Κλάδος Π Ε Νηπιαγωγών (προσωρινός) 1 

Κατηγορία ΤΕ θέσεις 

1 Κλάδος ΤΕ Νηπιαγωγών (προσωρινός) 4 


2 

Κλάδος ΤΕ9 βρεφονηπιοκόμων 

2 


Κατηγορία ΥΕ 

θέσεις 

1 

Κλάδος ΥΕ Βοηθητικού προσωπικού 

Μαγειρείου. 

2 

2 

Κλάδος ΥΕ Βοηθητικού προσωπικού 
Καθαριότητας και βοηθητικών εργασιών 

3 

Οι ανωτέρω θέσεις καταργούνται με την αποχώρηση για 

οποιοδήποτε λόγο του υπηρετούντος προσωπικού. 

Γ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 

Ι.Δ. ΑΟΡΙΣΤΟΥ ΧΡΟΝΟΥ 



Κατηγορία ΥΕ 

θέσεις 

1 

Κλάδος ΥΕ 16 Προσωπικό 
καθαριότητας βοηθητικών εργασιών 

1 


Δ "ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 


Κατηγορία ΤΕ 

θέσεις 

1 

Κλάδος ΤΕ9 βρεφονηπιοκόμων 

3 

2 

Κλάδος ΤΕ 17 Διοικητικού - Λογιστικού 

1 


Κατηγορία ΔΕ 

θέσεις 

1 

Κλάδος ΔΕ 8 Βρεφοκόμων - Παιδοκόμων 

3 

2 

Κλάδος ΔΕ 32 Μαγείρων 

3 


Κατηγορία ΥΕ 

θέσεις 

1 

Κλάδος ΥΕ16 Προσωπικό καθαριότητας 

3 

2 

Κλάδος ΥΕ 14 Βοηθητικό Προσωπικό 
μαγειρείου 

1 


Άρθρο 9ο 

Προϊστάμενος Υπηρεσιακών Μονάδων 

Κατά το διάστημα κατά το οποίο θα υπηρετούν στο Ν.Π. υπάλ¬ 
ληλοι των κλάδων ΠΕ Νηπιαγωγών (προσωρινός), ΤΕ Νηπιαγω¬ 
γών (προσωρινός) και ΤΕ9 Νηπιοβρεφοκομίας , ως προϊστάμε¬ 
νου των Τμημάτων και της Διεύθυνσης του Κ.Π.Α. Δήμου Ν.Ζί- 
χνης ορίζονται από τους κλάδους ΠΕ Νηπιαγωγών 
(προσωρινός),και ΤΕ Νηπιαγωγών (προσωρινός) με βαθμό Α' και 
εφόσον δεν επαρκούν από τον προαναφερόμενο κλάδο και βαθ¬ 
μό θα ορίζονται από τον κλάδο ΤΕ9 Νηπιοβρεφοκομίας, με βαθ¬ 
μό Β, όπως ορίζει ο νόμος. 

Άρθρο 10ο 

Γιατον διορισμό, τα καθήκοντα, τους περιορισμούς, το χρόνο 
εργασίας, την γενική ευθύνη, τα δικαιώματα, τις άδειες, τις με¬ 
ταβολές υπηρεσιακής κατάστασης, το προβάδισμα, της ηθικές 
αμοιβές, τα πειθαρχικά αδικήματα, τη λύση της υπαλληλικής 
σχέσης, εφαρμόζονται οι εκάστοτε ισχύουσες Νομοθετικές δια¬ 
τάξεις. 

Άρθρο 11 ο 

Οι προβλεπόμενες διατάξεις από τον παρόντα Οργανισμό 
Εσωτερικής Υπηρεσίας κατά κλάδο καλύπτουν όλους τους ερ¬ 
γαζόμενους στο Ν.Π.Δ.Δ. ανεξαρτήτως σχέσης εργασίας καθώς 
και ορισμένο αριθμό επιπλέον θέσεων για την κάλυψη των υφι¬ 
σταμένων και μελλοντικών αναγκών του Ν.Π.Δ.Δ. 

Η κατανομή του προσωπικού στις Διευθύνσεις, στα τμήματα 
και στα λειτουργικά γραφεία γίνεται πάντοτε με απόφαση του 
Προέδρου του Δ.Σ του Ν.Π. αναλόγως με τις ανάγκες των υπη¬ 
ρεσιών, τα προσόντα των υπαλλήλων, τη ν πείρα και της γνώσεις 
αυτών σε ειδικά αντικείμενα και πάντοτε προς το συμφέρον του 
Νομικού Προσώπου. 

Προϊστάμενοι της Δ/νσεως και των τμημάτων ορίζονται πάντο¬ 
τε με απόφαση του Προέδρου του Δ.Σ. οι κρινόμενοι από το αρ¬ 
μόδιο υπηρεσιακό συμβούλιο υπαλλήλων, οι οποίοι σε περίπτω¬ 
ση απουσίας ή κωλύματος αναπληρώνονται από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους, μη προ- 
βλεπόμενη από τον παρόντα οργανισμό ρυθμίζεται με τον Κανο¬ 
νισμό Λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής Υπη¬ 
ρεσίας προκαλείται δαπάνη σε βάρος του Προϋπολογισμού και 

υπάρχει εγγεγραμμένη πίστωση για το τρέχον έτος στους παρα¬ 
κάτω κωδικούς: 

1. - Κ.Α. 05-111.1 Αποδοχές τακτικών υπαλλήλων (περιλαμβά¬ 
νονται βασικός μισθός, δώρα εορτών, καθώς και τα γενικά και ει¬ 
δικά επιδόματα) 239.700,00 € . 

2. - Κ.Α. 05-112.1 Αποδοχές εκτάκτων υπαλλήλων (περιλαμβά¬ 
νονται βασικός μισθός, δώρα εορτών, καθώς και τα γενικά και ει¬ 
δικά επιδόματα) 16.500,00 € . 

3. - Κ.Α. 05-112.2 Αντιμισθία εργατοτεχνικού προσωπικού (πε¬ 
ριλαμβάνονται τα πάσης φύσεως επιδόματα και παροχές) 
29.000,00 € . 

Γιατα επόμενα έτη δεν μπορεί να γίνει πρόβλεψη δαπανώντων 
παραπάνω κωδικών. 


Άρθρο 12ο 

Ο Πρόεδροςτου Διοικητικού Συμβουλίου προΐσταταιόλωντων 
υπηρεσιών του Νομικού Προσώπου και έχει την ευθύνη της διοί¬ 
κησης και λειτουργίας του σύμφωνα με τον νόμο. Είναι ο νόμιμος 
εκπρόσωποςτου Νομικού Προσώπου σε κάθε δικαστήριο και δη¬ 
μόσια αρχή. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Σέρρες, 8 Νοεμβρίου 2004 

Με εντολή Γενικού Γραμματέα Περιφέρειας 
Ο Διευθυντής 
Γ. ΣΑΡΗΓΙΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




